**Pärnu lasteaed Päikesejänku**

**LIIKLUSPÄEV – LIIKLE OHUTULT**

**Vanuserühm**: 6–7-aastased

**Koht**: õueala

**Valdkonnad**: mina ja keskkond, keel ja kõne, liikumine

**Sisu**: tutvumine jalgrattaga ja sõiduks vajalike reeglitega, ohutusnõuetega läbi praktilise tegevuse

**Eesmärk**:

Laps

1. teab, millise rattaga võib liigelda;
2. teab kiivri otstarvet ja oskab kiivrit õigesti pähe panna;
3. tunneb liiklusrajal olevaid liiklusmärke;
4. oskab aeglaselt sõita, pidurdada ja arvestada kaasliiklejatega;
5. teab, mida on vaja ohutuks liiklemiseks

**Vahendid**: jalgrattad, kiivrid, helkurvestid, suured liiklusmärgid, slaalomi tähised, ülekäiguraja märgistus, 2 toorest muna, kilekott, minikiiver

**Tegevuse käik:**

1. Sissejuhatus: tuleb Lõvi Leo, kes tutvustab ennast ja esitab mõistatuse;:
Rattaid mul on ainult kaks,

Minuga saab liiklejaks.

Kiirustada pole vaja,

Siis võin välja sõita rajalt. (jalgratas)

1. Jalgratta uurimine: Lõvi Leo palub lastel rattad võtta ja koos uuritakse, millise rattaga võib sõita:
* kasvule vastav kõrgus ( rattal istudes toetuvad jalad maha)
* jalgratta tehnilise korrasoleku kontroll ( rattakell, korras pidurid, kummid täis, ees kollane helkur ja taga punane)
1. Liikumismäng „ Laps-laps-ratas“

Lapsed moodustavad ringi. Valitakse üks mängujuht, kes on nn „ratas“. Ratas asub väljaspool ringi. Ta hakkab liikuma päripäeva, puudutades lapsi selja tagant, öeldes sõna „laps“. Ratas ise otsustab, mitut last ta puudutab. Kellega ta võidu joosta soovib, seda last puudutades ütleb ta „ratas“. Nüüd läheb lahti rataste vaheline võidusõit. Mõlemad jooksevad ühes suunas päripäeva. Kumb jõuab ringis vabaksjäänud kohale esimesena, jääb ringjoonele, teisest saab uus mängujuht.

Näit. puudutab esimest mängijat, öeldes „laps“, teist puudutades ütleb „laps“, kolmandat – „ratas“ ( LAPS, LAPS, RATAS)

1. Arutelu: Jalgratturi turvavahendid

Lõvi Leo: „Kui ma sõidan jalgrattaga, siis olen ma jalgrattur. Mis mind kaitseb ohtude eest?“ ( kiiver, helkurvest)

* helkurvesti vajalikkus;
* kiivri õige suuruse ja asendi kontrollimine laste peas ( silmadega peab nägema kiivri alumist äärt)
1. Katse muna ja kiivriga – kiivri vajalikkuse tõestamine
* selgitada, et muna on sama õrn kui inimese pea;
* panna muna kilekotti;
* lasta kott maha kukkuda;
* mis juhtus? (muna katki)
* selgitus – nii võib juhtuda ka sinu peaga kui sa kiivrit ei kanna;
* panna muna minikiivri sisse, kinnitada korralikult ja lasta kiiver maha kukkuda – veenduda, et muna jäi terveks.
1. Mäng „Ohtlik ja ohutu“

Lõvi Leo eestvedamisel lepitakse kokku mängureeglid. Lõvi ütleb läbisegi ohtlikke ja ohutumaid tegevusi.

**Tegevused**: OHTLIK (kükitavad) OHUTU (plaksutavad)

jalgrattaga kihutamine aeglane sõi jalgrattal

kiivrita sõitmine sõitjal kiiver peas

sõiduteel kõndimine helkuri kandmine pimedal ajal

pimedas helkurita käimine tee ületamine ülekäigurajal

piduriteta rattaga sõit tee ületamine rohelise tulega

ülekäigurajal jooksmine helkurvesti kandmine

jalgrattaga tänaval sõitmine STOP märgi juures peatumine

liiklusmärkide mitte täitmine

sõidu ajal kõrvaliste asjadega tegelemine

1. Kokkuvõte: osavõtjate tunnustamine